Document ID: 31993D0197

KOMISSION PÄÄTÖS,
tehty 5 päivänä helmikuuta 1993,
eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa (93/197/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (), sellaisena kuin se on viimeksi muutettuna direktiivillä 92/36/ETY (), ja erityisesti sen 15 artiklan a kohdan ja 16 artiklan,
sekä katsoo, että
neuvoston päätöksessä 79/542/ETY (), sellaisena kuin se on viimeksi muutettuna komission päätöksellä 93/100/ETY (), on vahvistettu luettelo kolmansista maista, joista jäsenvaltiot sallivat tiettyjen eläinten, erityisesti hevoseläinten, tuonnin,
samoin olisi tarpeen ottaa huomioon tiettyjen tässä luettelossa olevien kolmansien maiden aluejako, joka sisältyy komission päätökseen 92/160/ETY (), sellaisena kuin se on muutettuna päätöksellä 92/161/ETY (),
kansalliset vastuulliset eläinlääkintäviranomaiset ovat sitoutuneet 24 tunnin kuluessa ilmoittamaan komissiolle ja jäsenvaltioille teleksillä, telefaksilla tai sähkeellä vahvistuksen Maailman eläintautijärjestön (OIE) A ja B luetteloissa mainittujen hevoseläinten tautien tai tartuntojen esiintymisestä tai rokotuspäätöksestä näitä tauteja vastaan tai aiheellisessa määräajassa kaikki ehdotukset muutoksiksi kansallisissa hevoseläinten tuonnissa sovellettavissa säännöissä,
jalostukseen ja tuotantoon tarkoitettujen hevoseläinten tuontia varten vahvistettavia vaatimuksia sovelletaan, sanotun rajoittamatta neuvoston direktiivin 86/469/ETY () vaatimuksia, jonka mukaan mitään tyreostaattisia, estrogeenisiä, androgeenisiä tai gestageenisiä aineita ei käytetä hevoseläinten lihotustarkoituksessa,
jäsenvaltiot tuovat hevoseläimiä neuvoston direktiivin 91/496/ETY (), sellaisena kuin se on muutettuna päätöksellä 92/438/ETY (), säännösten mukaisesti, jossa vahvistetaan kolmansista maista yhteisöön tuotavien eläinten eläinlääkärintarkastusten järjestämistä koskevat periaatteet,
tiettyjen kolmansien maiden kesken vallitsevat samanlaiset eläinten terveystilanteet oikeuttavat useamman eläinten terveysalueen vahvistamisen hevoseläinten tuonnissa,
eri hevoseläinlajeilla on omat tunnusomaiset ominaisuutensa ja niiden tuonti sallitaan eri tarkoituksissa; tämän vuoksi olisi vahvistettava eläinten terveyttä koskevia erityisedellytyksiä rekisteröityjen hevoseläinten sekä jalostukseen ja tuotantoon tarkoitettujen hevoseläinten tuonnissa,
on erilaisia terveystilanteita, joiden vuoksi vuoksi olisi tarpeen vahvistaa useampia terveystodistuksia rekisteröidyille hevoseläimille sekä jalostukseen ja tuotantoon tarkoitetuille hevoseläimille, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on sallittava rekisteröityjen hevoseläinten sekä jalostukseen ja tuotantoon tarkoitettujen hevoseläinten tuonti, jotka:
P ovat lähtöisin liitteessä I olevista maista,
P täyttävät liitteessä II vahvistetuista todistuksista sopivan terveystodistuksen vaatimukset.
Sanotun rajoittamatta päätöksen 92/160/ETY määräysten noudattamista.
2 artikla
Tämä päätös on osoitettu kaikille jäsenvaltioille.
Tehty Brysselissä 5 päivänä helmikuuta 1993.

Labels: 0
3
5
6